Til Fylkesråd for miljø og samferdsel			04.05.2008
Troms Fylke
Tromsø

Utviklingslaget på Karlsøya vil på det sterkeste gå imot at bussruta til og fra Tromsø på lørdagene blir lagt ned.

Jfr. linja:

Rute 430, avganger lørdag innstilles	6	5 964	57 100	

i lista fra Fylkesråden.

I fjor ble bussruta på søndag ettermiddag endra slik at bussen ikke lenger koresponderer med ferga til Karlsøya / Vannøya. Dette skjedde uten noe forhåndsvarsling til brukerne og medførte at neste buss fra Tromsø går på mansdag kl 13.00.

Dersom bussen på lørdag fjernes vil det føre til at en tur til Tromsø i helga må starte på fredag morgen og at returen blir på mandag ettermiddag.
Dette er ei dramatisk forverring.
En helgetur for å besøke slekt eller delta i sosiale aktiviteter blir altså forlenget med to døgn!
Der vi har kunnet reise inn på lørdag morgen og returnere på søndag ettermiddag må vi altså nå starte et døgn tidligere og kommer ett døgn seinere hjem.
Dette er en klar foringelse av livskvaliteten til de av oss som ikke disponerer bil eller har førerkort , det er ei stor sosial belastning og det tvinger folk over fra kollektivtransport til privatbilen.

Også å fjerne bussturen fra Tromsø til Hansnes på dagen er ei katastrofe for de som ikke har egen bil. Det betyr at ungdom som går på skole og kan ha lyst til å delta i sosiale aktiviteter på fredag ikke kommer seg heim i det hele tatt den helga. Det vil bli umulig å få besøk av folk som kommer langveisfra med fly f.eks. Og det vil bli umulig for folk å dar på dagstur til Tromsø den ene dagen i uka som ikke er arbeidsdag.
Konsekvensen av den ruteendringa som ble gjort i fjor og den nå foreslåtte endringa er meget dramatisk og Utviklingslaget vil så sterkt som mulig henstille til Fylkesråden å ikke foreta den foreslåtte nedlegginga av lørdagsruta til/fra Hansnes/Tromsø.

Kopi: Karlsøy kommune